b'\n_START_ARTICLE_\nVelika volnarica\n_START_SECTION_\nOpis\n_START_PARAGRAPH_\nOdrasle \xc5\xbeivali merijo v dol\xc5\xbeino med 14 in 18\xc2\xa0mm in imajo mo\xc4\x8dno pora\xc5\xa1\xc4\x8den trup, ki spominja na \xc4\x8dmrlja. Po ve\xc4\x8dini telesa so svetlo rjave, le ob straneh oprsja in zadka je bela lisa. Preko kril merijo okoli 24\xc2\xa0mm, posebej vpadljivo pa je iztegnjeno sesalo, ki je dolgo 10\xc2\xa0mm. Na prednjem delu kril imajo zna\xc4\x8dilno temno liso, dolge noge pa \xc5\xbeu\xc5\xbeelki med letom opletajo okoli trupa. Za veliko volnarico je zna\xc4\x8dilno, da med hranjenjem s cvetnim nektarjem lebdi v zraku, zaradi \xc4\x8desar jih ljudje pogosto zamenjujejo s trepetavkami.'